Безносиков Алексей Семёнович

Безносиков Алексей Семёнович (1947—2026) — каналан удж вӧчысь, депутат да общественник.

 Олан туй 
Алексей Безносиков чужӧма 1947-ӧд вося тӧвшӧр тӧлысь 31-ӧд лунӧ Коми АССР-ын Кулӧмдін районса Кулӧмдін сиктын. Школа полмалӧм бӧрын трактористалӧма «Кулӧмдін» совхозын. 1971-ӧд воын помалӧма Горькийса видз-му овмӧс институт, 1981-ӧд воын — Ленинградса вылыс партийнӧй школа, 1985-ӧд воын — СССР-са канму безопасносьт комитетлысь Вылыс школа.

Уджавлӧма Кулӧмдін районса комсомол комитетын сиктса томулов юкӧдса веськӧдлысьӧн, мӧд, а сэсся медводдза секретарӧн (1971—1975); Коми обкомын ВЛКСМ-са секретар (1975—1979); Емдін районса КПСС комитетса секретарӧн (1980—1983).

1985—1989 воясын уджалӧма КГБ-ын: начальникӧс вежысь, веськӧдлысь. КГБ-ын уджалӧм бӧрын отставкаӧ петӧма подполковник званиеӧн. 

1989—1990 — КПСС-лӧн Коми обкомын секретар, 1990—1991 — КПРФ-са Кулӧмдін районын медводдза секретарӧн. 

1993-ӧд восянь 1999-ӧд воӧдз веськӧдлӧма Коми Республикаса культура министерствоӧн, 1999— 2002-ӧд воясӧ — Коми Республикаса печать управленньӧӧн.

Кулӧма 2026-ӧд во урасьӧм тӧлысь 14-ӧд лунӧ Сыктывкарын.Ушел из жизни экс-депутат Госсовета Коми, бывший министр культуры Алексей Безносиков // «Комиинформ» юӧр сетанін (рочӧн; 2026.02.15-ӧд лун

 Общественнӧй удж 
Алексей Безносиков вӧлі коми войтырлӧн ӧтмунӧм подулын. 1992-ӧд вося тӧвшӧр тӧлысьсянь 1993-ӧд вося косму тӧлысьӧдз уджалӧма коми войтырӧс сӧвмӧдан комитетын, нырщикалӧма йӧзкостса промыслъяс видзӧмын. 1992—1993 — «Марьямоль» ТОО-ын директор.

Вӧлі пырӧ «Коми войтыр» ӧтмунӧмса Исполкомӧ.

 Депутаталӧм 
1974-ӧд воын А.С. Безносиковӧс вӧлі бӧрйӧма Кулӧмдін районын Сӧветса депутатӧн, 1982-ӧд воын — Емдін районын Сӧветса депутатӧн, 1991-ӧд воын — Кулӧмдін районын Сӧветса депутатӧн.

2003-ӧд вося рака тӧлысьын бӧрйӧма Коми Республикаса Каналан Сӧветӧ коймӧд созывса депутатӧн 26-ӧд номера Кулӧмдінса бӧрйысян кытшсянь. 2003-ӧд вося рака тӧлысь 17-ӧд лунӧ индӧмаӧсь Каналан сӧветса  социальнӧй политикаа комитетӧн веськӧдлысьӧн, 2003-ӧд вося ода-кора тӧлысьӧ веськӧдлысьӧс вежысьӧн.

 Ошканпасъяс 
 Коми Республикаса нимӧдана уджалысь
 «За безупречную службу» III тшупӧда медаль
 «За безупречную службу» II тшупӧда медаль
 «СССР-са Вооружённӧй вынъяслы 70 во» медаль

 Ӧшмӧсъяс 
 Алексей Безносиков стал вице-спикером Госсовета Коми // Комиинформ юӧр сетан агентство (2004.05.21-ӧд лун; рочӧн)]
 Безносиков Алексей Семенович 

 Ыстӧдъяс 

Категория:Персоналия анбурӧд
Категория:Персоналия:Коми
Категория:Кулӧмдін сикт овмӧдчӧмин
Категория:Коми войтыр (ӧтмунӧм)
Категория:Коми войтырын водзмӧстчысьяс
Категория:Коми Республикаса Каналан Сӧветысь депутатъяс
Категория:Чужисны 1947 воын
Категория:Чужисны тӧвшӧр тӧлысь 31-ӧд лунӧ
Категория:Кулісны 2026 воын
Категория:Кулісны урасьӧм тӧлысь 14-ӧд лунӧ